Mimoscydmus

Mimoscydmus er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.

Utseende 
En knøttliten (0,6 millimeter), brunrød perlebille med mørkt hode. Hodet er rundet med store fasettøyne. Antennene er 11-leddete, nokså jevnt utvidet utover, de tre ytterste leddene danner en svakt avsatt klubbe. Pronotum og dekkvingene er ovale. Beina er brungule, nokså spinkle.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall.

Utbredelse 
Slekten er kjent fra Brasil.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae
 Gruppe Scydmaenitae
 Stamme Glandulariini Schaufuss, 1889
 Slekten Mimoscydmus Franz, 1980
 Mimoscydmus brasiliensis Franz, 1980

Referanser

Eksterne lenker 
 

Perlebiller
Dyr formelt beskrevet i 1980
Brasils insekter
Dyr formelt beskrevet av Herbert Franz